খাং-ছেন-নাস-ব্সোদ-নাম্স-র্গ্যাল-পোর রাজকীয় শীলমোহরের ছাপ
**খাং-ছেন-নাস-ব্সোদ-নাম্স-র্গ্যাল-পো** (তিব্বতি: ཁང་ཆེན་ནས་བསོད་ནམས་རྒྱལ་པོ, ওয়াইলি: *khang chen nas bsod nams rgyal po*), (মৃত্যু- ৫ই আগস্ট, ১৭২৭) তিব্বতের একজন রাজপ্রতিনিধি ছিলেন। তিনি ১৭২১ থেকে ১৭২৭ খিষ্টাব্দে পাঁচজন তিব্বতী অভিজাতদের নিয়ে গঠিত মন্ত্রিপরিষদের নেতৃত্ব প্রদান করেন। ১৭২৭ খিষ্টাব্দে তাকে হত্যা করা হলে তিব্বতে এক বছর ব্যাপী গৃহযুদ্ধ শুরু হয়।

ল্হাজাং খানের প্রতি আনুগত্য
---------------------------

খাং-ছেন-নাস-ব্সোদ-নাম্স-র্গ্যাল-পো কোশোত মঙ্গোল নেতা ল্হাজাং খানের শাসনাধীনে ১৭১৫ খ্রিষ্টাব্দে ম্ঙ্গা'-রিস (ওয়াইলি: *mnga' ris*) অঞ্চলের শাসনকর্তা নিযুক্ত হন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি পশ্চিম তিব্বত অঞ্চলে প্রতিরক্ষামূলক সামরিক কাজে যুক্ত হন। যুদ্ধে দ্জুঙ্গার মঙ্গোলদের জয়লাভের পর তিনি ম্ঙ্গা'-রিস অঞ্চলে থেকে তাদের বিরুদ্ধে বেশ কিছু অভিযানে সাফল্য লাভ করেন।

মন্ত্রিপরিষদের নেতৃত্ব
----------------------

১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়। তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পোর নেতৃত্বে ঙ্গা-ফোদ-র্দো-র্জে-র্গ্যাল-পো (ওয়াইলি: *nga phod rdo rje rgyal po*), লুম-পা-বা-ব্ক্রা-শিস-র্গ্যাল-পো (ওয়াইলি: *lum pa ba bkra shis rgyal po*), স্ব্যার-রা-বা-ব্লো-গ্রোস-র্গ্যাল-পো (ওয়াইলি: *sbyar ra ba blo gros rgyal po,*) এবং ফো-ল্হা-নাস-ব্সোদ-নাম্স-স্তোব্স-র্গ্যাস (ওয়াইলি: *pho lha nas bsod nams stobs rgyas*) এই পাঁচজন তিব্বতী অভিজাতকে নিয়ে মন্ত্রিপরিষদ গঠন করে তাদের ওপর সমস্ত ক্ষমতা অর্পণ করা হয়। কিন্তু খাং-ছেন-নাস-ব্সোদ-নাম্স-র্গ্যাল-পো লাসা শহরে অধিকাংশ সময়ে অনুপস্থিত থাকায় এই নবগঠিত সরকারের কাজের গতি বাধাপ্রাপ্ত হতে থাকে। ১৭২৩ খ্রিষ্টাব্দে তিনি নেপাল সীমান্তে মুস্তাং ও জুমলা রাজ্যের মধ্যে অভ্যন্তরীণ বিরোধে মুস্তাং রাজ্যের পক্ষে সৈন্যসমাবেশ করে তিনি কাগবেণী দুর্গ অবরোধ করেন। ১৭২৫ খ্রিষ্টাব্দে চিং সম্রাটের নির্দেশে লাসা শহরে যান। ১৭২৬ খ্রিষ্টাব্দে তিনি সম্রাটের আদেশে র্ন্যিং-মা ধর্মসম্প্রদায়ের বিরুদ্ধে পদক্ষেপ গ্রহণ করেন, যার ফলে তিব্বতী জনগণ ও মন্ত্রিপরিষদের সদস্যদের নিকট তার জনপ্রিয়তা নষ্ট হয়।

হত্যা
-----

ঙ্গা-ফোদ-র্দো-র্জে-র্গ্যাল-পো (ওয়াইলি: *nga phod rdo rje rgyal po*), লুম-পা-বা-ব্ক্রা-শিস-র্গ্যাল-পো (ওয়াইলি: *lum pa ba bkra shis rgyal po*), স্ব্যার-রা-বা-ব্লো-গ্রোস-র্গ্যাল-পো ওয়াইলি: *lum pa ba bkra shis rgyal po*) এই তিন অভিজাত মন্ত্রিপরিষদের সদস্য এবং সপ্তম দলাই লামার পিতা ব্সোদ-নাম্স-দার-র্গ্যাস (ওয়াইলি: *bsod nams dar rgyas*) মিলিত ভাবে খাং-ছেন-নাস-ব্সোদ-নাম্স-র্গ্যাল-পোকে হত্যার ষড়যন্ত্র করেন। ১৭২৭ খ্রিষ্টাব্দের ৫ই আগস্ট একটি বৈঠকে তারা তাকে ধারালো অস্ত্র দিয়ে কুপিয়ে আঘাত করে হত্যা করেন। তার সমর্থকদের হত্যা বা গ্রেপ্তার করা হয়। তার স্ত্রী ও কন্যাকে প্রথমে গ্রেপ্তার করে পরে হত্যা করা হয়। খাং-ছেন-নাস-ব্সোদ-নাম্স-র্গ্যাল-পোর সমর্থক হিসেবে পরিচিত মন্ত্রিপরিষদের অপর এক সদস্য ফো-ল্হা-নাস-ব্সোদ-নাম্স-স্তোব্স-র্গ্যাসের বিরুদ্ধে তিনশত সৈন্যের এক দলকে প্রেরণ করা হয় কিন্তু তারা ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাসের সঙ্গে হত্যকারীদের প্রায় এক বছর ব্যাপী লড়াইয়ে গৃহযুদ্ধ শুরু হয়। এই যুদ্ধে ফো-ল্হা-নাস-ব্সোদ-নাম্স-স্তোব্স-র্গ্যাস বিজয়ী হন।

তথ্যসূত্র
---------

1. 1 2 3  Petech, Luciano (১৯৭২)। *China and Tibet in the early XVIIIth century: history of the establishment of Chinese protectorate in Tibet*। BRILL। আইএসবিএন 978-90-04-03442-6। আইএসবিএন ৯০-০৪-০৩৪৪২-০।
2. ↑  Kapstein, Matthew (2013-06)। "The Seventh Dalai Lama, Kelzang Gyatso"। *The Treasury of Lives: Biographies of Himalayan Religious Masters*। সংগ্রহের তারিখ 2014-02-07।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------


উইকিমিডিয়া কমন্সে **খাং-ছেন-নাস-ব্সোদ-নাম্স-র্গ্যাল-পো** সংক্রান্ত মিডিয়া রয়েছে।

* Petech, Luciano (1973) Aristocracy and Government in Tibet. 1728-1959, Rome 1973.
* Schuh, Dieter (1981) Grundlagen tibetischer Siegelkunde. Eine Untersuchung über tibetische Siegelaufschriften in ´Phags-pa-Schrift, VGH Wissenschaftsverlag, Sankt Augustin (জার্মান)

|
|  |
| পূর্বসূরীস্তাগ-র্ত্সে-পা-ল্হা-র্গ্যাল-রাব-ব্র্তান | **খাং-ছেন-নাস-ব্সোদ-নাম্স-র্গ্যাল-পো  তিব্বতের রাজপ্রতিনিধি** | উত্তরসূরীফো-ল্হা-নাস-ব্সোদ-নাম্স-স্তোব্স-র্গ্যাস |
|

| * দে
* স
তিব্বতের রাজপ্রতিনিধি |
| --- |
| স্দে-স্রিদ | 
* ১) ব্সোদ-নাম্স-ছোস-'ফেল
* ২) 'ফ্রিন-লাস-র্গ্যা-ম্ত্শো
* ৩) ব্লো-ব্জাং-ম্থু-স্তোব্স
* ৪) ব্লো-ব্জাং-স্ব্যিন-পা
* ৫) সাংস-র্গ্যাস-র্গ্যা-ম্ত্শো
* ৬) ঙ্গাগ-দ্বাং-রিন-ছেন

 |
| মঙ্গোল শাসন | 
* ১) স্তাগ-র্ত্সে-পা-ল্হা-র্গ্যাল-রাব-ব্র্তান
* ২) খাং-ছেন-নাস-ব্সোদ-নাম্স-র্গ্যাল-পো
* ৩) ফো-ল্হা-নাস-ব্সোদ-নাম্স-স্তোব্স-র্গ্যাস
* ৪) 'গ্যুর-মেদ-র্নাম-র্গ্যাল

 |
| দলাই লামার শাসন | 
* ১) ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো
* ২) ঙ্গাগ-দ্বাং-ত্শুল-খ্রিম্স
* ৩) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৪) ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো
* ৫) ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো
* ৬) দ্পাল-ল্দান-ব্স্তান-পা'ই-ন্যি-মা
* ৭) ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান
* ৮) ব্শাদ-স্গ্রা-দ্বাং-ফ্যুগ-র্গ্যাল-পো
* ৯) ব্লো-ব্জাং-ম্খ্যেন-রাব-দ্বাং-ফ্যুগ
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-ব্লো-ব্জাং-'ফ্রিন-লাস-রাব-র্গ্যাস
* ১২) ব্লো-ব্জাং-র্গ্যাল-ম্ত্শান
* ১৩) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১৪) থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান
* ১৫) ঙ্গাগ-দ্বাং-গ্সুং-রাব-ম্থু-স্তোব্স

 |